**ОБЯСНИТЕЛНА ЗАПИСКА**

**КЪМ ОТЧЕТА ЗА КАСОВОТО ИЗПЪЛНЕНИЕ**

**НА БЮДЖЕТА НАОБЩИНА ВЕЛИКО ТЪРНОВО**

**КЪМ 30.09.2019 ГОДИНА**

Бюджетът на Община Велико Търново за 2019 година е приет с Решение № 1334 от 31.01.2019 г. по приходната и разходната част в размер на 91 691 331 лева, в това число:

- приходи и разходи за делегирани от държавата дейности в размер на 50 250 233 лв. т.ч.: текущи разходи в размер на 47 281 966 лева, капиталови разходи – 2 968 267 лева.

- местни приходи и разходи за местни и дофинансирани държавни дейности в размер на 41 441 098 лв., в т.ч.: текущи разходи – 28 431 852 лева, капиталови разходи – 13 009 246 лева.

На основание чл. 127, ал. 3 от ЗПФ със средства от „Специален фонд за инвестиции и дълготрайни активи“ се финансират погашения по дългосрочни заеми от банки в страната с инвестиционно предназначение – „Финансов план за управление на публичната инфраструктура” - 365 220 лв.

На основание чл. 127, ал. 2 от ЗПФ с постъпления от продажба на нефинансови активи се предвиждат погашения по дългосрочни заеми от банки в страната с инвестиционно предназначение – „Финансов план за управление на публичната инфраструктура” – 300 000 лв.

Съгласно Решение № 1334/31.01.2019 г. на Великотърновски общински съвет Инвестиционната програма на Община Велико Търново за 2019 година e в размер на 28 206 892 лева, както следва:

- 1 720 400 лева целева субсидия от РБ;

- 202 693 лева от Приватизация;

- 8 314 698 лева от Сметки за средства от ЕС и Други международни програми и проекти;

- 3 914 681 лева от Други извънбюджетни средства;

- 172 460 лева от Преходен остатък по Бюджета;

- 10 825 559 лева от Преходен остатък от целеви трансфери от ЦБ и други;

- 3 056 401 лева от собствени бюджетни средства на Община Велико Търново.

На основание чл. 52, ал. 1 от ЗПФ бюджетните взаимоотношения на общинския бюджет с централния бюджет включват:

1. Трансфери за:

а) обща субсидия за финансиране на делегираните от държавата дейности;

б) местни дейности, включително обща изравнителна субсидия;

в) целева субсидия за капиталови разходи;

г) други целеви разходи;

д) финансови компенсации от държавата;

Съгласно чл. 50 от ЗДБРБ за 2019 година Бюджетните взаимоотношения между централния бюджет и бюджета на община Велико Търново са както следва:

- Общата субсидия за финансиране на делегираните от държавата дейности за 2019 година - 43 279 870 лева.

- Трансфери за местни дейности - 2 150 800 лева, в т.ч. 376 100 лева за зимно поддържане и снегопочистване.

- Целевата субсидия за капиталови разходи – 1 720 400 лева.

На основание чл. 45, ал. 1, т. 1 от ЗПФ общинският бюджет включва приходи от:

а) местни данъци - при условия, ред и в граници, установени със закон;

б) такси - при условия и по ред, установени със закон;

в) услуги и права, предоставяни от общината;

г) разпореждане с общинска собственост;

д) глоби и имуществени санкции;

е) лихви и неустойки;

ж) други постъпления;

з) помощи и дарения;

Съгласно Решение №1334/31.01.2019 г. на Великотърновски общински съвет в Бюджета на Община Велико Търново за 2019 година са определени:

- Данък върху недвижимите имоти - през 2019 година размерите на данъка се запазват. Предприети са действия за увеличение на принудително събраните средства, както и недобори от минали години. Продължават усилията по въвеждане в експлоатация на жилищни и нежилищни имоти. Очаква се допълнителен ръст в приходите от данъка върху недвижимите имоти в резултат на установено деклариране на повече от едно основно жилище, при които данъкът се дължи в пълен размер за всяко от жилищата и за периода, в който едновременно са декларирани като основни жилища. Очаква се приходът от този данък да достигне до 5 410 000 лв. Към 30.09.2019 година постъпленията от този данък са в размер на 4 685 617 лева.

- Такса битови отпадъци - през 2019 година размерите на таксата се запазват. При очаквано запазване на облекченията, приходът се очаква да бъде в рамките на 6 500 000 лв. Към 30.09.2019 година приходът от такса битови отпадъци е в размер на 5 446 684 лева.

- Данък върху превозните средства - размерът на данъка се определя от общината въз основа на данни от регистъра на пътните превозни средства. Очакваното изпълнение е в рамките на 4 230 000 лв.

Очаквания размер на приходите от данък върху превозните средства е предвиден в резултат на прилагането на новата формула за определяне на данъка и новото групиране на диапазоните на данъчните ставки според мощността на двигателя. Промените, спрямо до сега действащите норми за превозните средства до 3,5 т. са:

◦ диапазоните на ставките се запазват, но се променят групите според мощността на двигателя;

◦ променят се коефициентите за години на автомобила като групиране и като размери;

◦ облекченията са включени във формулата като коефициенти, но при по-детайлно групиране и променена тежест в окончателния размер на дължимия данък.

◦ отпада отстъпката за действащо катализаторно устройство;

◦ предвидени са и очакваните данъчни постъпления за автомобилите до 3,5 т., които до сега са били облагани като товарни, както и ефекта от намаляване на стъпката за изчисляване на данъка за товарните - до 12 тона – от 1000 на 750 кг. товароносимост;

Към 30.09.2019 година приходът от този данък е 3 839 525 лева.

- Данък при възмездно придобиване на имущество – при планиране на този приход се наблюдава състоянието на пазара на движими и недвижими имоти. Върху този данък община Велико Търново няма пряко влияние и очакваното изпълнение е в рамките на 3 100 000 лв., а отчетът към 30.09.2019 год. е в размер на 2 328 479 лева.

- Окончателен годишен патентен данък и данък върху таксиметров превоз на пътници – очакваният приход е в рамките на 300 000 лв. Характерно тук е намаляване на броя обекти подлежащи на облагане с патент, което от своя страна не позволява увеличаване на този приходоизточник. В частта за Данък върху таксиметров превоз на пътници в очакван план - 200 000 лв. Изпълнението към 30.09.2019 година – 158 113 лева, в т.ч. данък върху таксиметров превоз на пътници – 72 625 лева.

- Туристически данък - очакваният приход е в рамките на 190 000 лв. Увеличение на постъпленията от туристически данък се очаква в резултат на извършваните ежеседмични проверки на служители на Община Велико Търново и ОД на МВР – Велико Търново. Внедрен е нов софтуер - уеб-базирана облачна система „Туризъм 360 – Велико Търново“. Отчетът към 30.09.2019 г. е 162 043 лева.

В съответствие с чл. 45. ал. 1. т. 2 от ЗПФ общинският бюджет включва разходи за делегирани от държавата и за местни дейности, както и във функционален разрез съгласно единната бюджетна класификация, за:

а) персонал;

б) издръжка;

в) лихви;

г) помощи и обезщетения за домакинства;

д) текущи субсидии;

е) капиталови разходи.

Бюджетите за делегираните от държавата дейности не могат да бъдат по-ниски от определените в чл. 51 от ЗДБРБ за 2019 средства.

Съгласно чл.71 от Закона за публичните финанси, стандартите за делегираните от държавата дейности с натурални и стойностни показатели за 2019 г. са определени с Решение на Министерски съвет №277/2018 г., изменено и допълнено с Решение на Министерски съвет №776/2018 г.

На основание чл. 56 от Закона за публичните финанси, Бюджетът на Община Велико Търново е изменян съгласно писма на Министерство на финансите както следва:

С писмо № ФО-2/29.01.2019 година на Министерство на финансите са увеличени бюджетните взаимоотношения с ЦБ с получени от общини трансфери за други целеви разходи в размер на 13 523 лева. Средствата са целеви, за аванс в размер на 50 на сто от одобрения съгласно Приложение № 6 към чл. 17, ал. 1 от ПМС № 344/2018 г. допълнителен трансфер по бюджета на общината за покриване на част от транспортните разходи, извършвани по сключени договори за доставка на хляб и основни хранителни продукти за 2019 г. в планински и малки селища с население до 500 жители (без курортите). Промяната е отразена по бюджета на Община Велико Търново във функция VIII „Икономически дейности и услуги“, делегирана от държавата дейност 898 „Други дейности по икономиката“.

С писмо № ДПРС–1/19.02.2019 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 273 298 лева, както следва: 36 124 лв. за субсидии за превоз на пътници по нерентабилни линии във вътрешноградския транспорт и транспорта в планински и други райони; компенсации за транспорт за деца и ученици – 50 112 лв.; компенсации за пътувания по вътрешноградския и междуселищния автомобилен транспорт – 187 062 лв.

С писмо № ДПРС–2/07.03.2019 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 903 лева, предназначени за превоз на пътници по нерентабилни линии във вътрешноградския транспорт и транспорта в планински и други райони.

С писмо № 08-00-524/18.04.2019 г. на Министерство на финансите е увеличена общата субсидия за държавни дейности в размер на 8 323 лева. Корекцията е във връзка с промяна вида на социална услуга от Център за настаняване от семеен тип за деца без увреждане в гр. В. Търново с капацитет 10 места (-205 215 лв. в т.ч. 3 850 месечна помощ за ученик) на Център за настаняване от семеен тип за пълнолетни лица с умствена изостаналост с капацитет 10 места (+113 538 лв.). Промяната е отразена по бюджета на Община Велико Търново във функция V “Социално осигуряване, подпомагане и грижи“ в съответните делегирани от държавата дейности и разходни параграфи.

С писмо № 08-00-528/18.04.2019 г. на Министерство на финансите е намалена общата субсидия за държавни дейности в размер на /-/ 34 748 лева. Корекцията е във връзка с промяна в капацитетите на Заведения за социални услуги, предоставяни в общността. Промяната е отразена по бюджета на Община Велико Търново във функция V “Социално осигуряване, подпомагане и грижи“ в съответните делегирани от държавата дейности и разходни параграфи.

С писмо № ФО-8/18.04.2019 г. на Министерство на финансите е увеличена общата субсидия за държавни дейности в размер на /+/ 22 764 лева. Корекцията е във връзка с промяна на натуралните показатели във функция „Здравеопазване“. Промяната е отразена по бюджета на Общината в съответните делегирани от държавата дейности и разходни параграфи във функция „Здравеопазване“.

С писмо ФО-9/22.04.2019 г. на Министерство на финансите е увеличена общата субсидия за държавни дейности в размер на /+/ 160 577 лева. Корекцията е във връзка с промяна на натуралните показатели за финансиране на делегираните от държавата дейности по данни от националната електронна информационна система на Министерство на образованието и науката към 01.01.2019 г. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо №ФО-11/24.04.2019 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 306 лева, които представляват възстановени средства на Община Велико Търново за фактически изплатени средства за пътни разходи на правоимащи болни през първото тримесечие на 2019 г.

С писмо № ДПРС–3/25.04.2019 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 144 152 лева, както следва: 37 027 лв. за субсидии за превоз на пътници по нерентабилни линии във вътрешноградския транспорт и транспорта в планински и други райони; компенсации за транспорт за деца и ученици – 50 111 лв.; за превоз на служители, ползващи право на безплатно пътуване при изпълнение на служебните си задължения – 57 014 лв.

С писмо ФО-13/25.04.2019 г. на Министерство на финансите е увеличена общата субсидия за държавни дейности в размер на 92 433 лева. Средствата са за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование за 2019 година. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо №ФО-15/07.05.2019 г. на Министерство на финансите са увеличени бюджетните взаимоотношения с ЦБ с получените от общини трансфери за други целеви разходи в размер на 2 118 131 лева. Средствата следва да се разходват за обектите и дейностите одобрени с ПМС №96/25.04.2019 г., в т.ч. за:

а) за възстановяване на общински път VTR2026 (път І-4 Севлиево - Велико Търново) - с. Леденик - с. Шемшево (GAB 3110) - 269 262 лв.;

б) за възстановяване на общински път VTR 1006 (път І-4 Севлиево - Велико Търново) - депо за строителни отпадъци - с. Леденик - 279 568 лв.;

в) за възстановяване на ул. „Климент Охридски” (път ІІІ-514) при манастирски комплекс „Великата Лавра” до църквата „св. Четиридесет мъченици”, гр. Велико Търново, частично - 600 000 лв.;

г) за трайно възстановяване на каменния мост над р. Белица,   
гр. Дебелец - 224 988 лв.;

д) за възстановяване на мост над р. Белица на общински път VTR 1010 „/І-5/ Дебелец - жп гара Дебелец - Велико Търново, кв. „Чолаковци”,   
ул. „Сан Стефано” (GAB 3110) - 324 429 лв.;

е) за възстановяване на църковен храм „Св. архангел Михаил”,   
кв. „Чолаковци”, гр. Велико Търново - 17 145 лв.;

ж) за възстановяване на водосток и общински път GAB 3110 (път   
ІІІ-303) Керека - граница общини (Дряново - В.Търново) - Шемшево - Велико Търново, в участъка между новостроящ се мост над р. Янтра и гр. Велико Търново - 202 739 лв.;

з) за възстановяване на общински път VTR1202/ІІІ-405/ Павликени - Дъскот - Паскалевец – граница на общини (Павликени - Велико Търново) – (VTR1012) в участъка от км 19+000 до км 22+400, частично - 200 000 лв.

С писмо № ФО-18/06.06.2019 година на Министерство на финансите е увеличена общата субсидия за държавни дейности в размер на 4 320 лева. Допълнителните разходи са предназначени за изплащане на стипендии и еднократно финансово подпомагане по Програмата на мерките за закрила на деца с изявени дарби от държавни, общински и частни училища през 2019 година.

С писмо № ФО-19/07.06.2019 година на Министерство на финансите е увеличена общата субсидия за държавни дейности в размер на 30 240 лева. Допълнителните разходи са предназначени за работа с деца и ученици от уязвими групи в детските градини и училища и за допълнително финансиране издръжката на паралелки за придобиване на квалификация по защитени специалности.

С писмо № ФО-20/12.06.2019 година на Министерство на финансите е увеличена общата субсидия за държавни дейности в размер на 264 167 лева. Допълнителните разходи са предназначени за закупуване на познавателни книжки, учебници, достъп до електронно четими учебници, учебни комплекти и учебни помагала за децата и учениците в общински детски градини и училища през 2019 година.

С писмо № ФО-22/17.06.2019 година на Министерство на финансите е увеличена общата субсидия за държавни дейности в размер на 405 лева. Допълнителните разходи са предназначени за изплащане на стипендии по Програмата на мерките за закрила на деца с изявени дарби от държавни, общински и частни училища през 2019 година.

С писмо № ФО-25/11.07.2019 година на Министерство на финансите е увеличена общата субсидия за държавни дейности в размер на 5 280 лева. Допълнителните разходи са по Постановление № 160 на МС от 28.06.2019 г. за одобряване на допълнителни трансфери по бюджетите на общините за 2019 г. за работа с деца и ученици от уязвими групи в детските градини и училищата.

С писмо № ФО-26/11.07.2019 година на Министерство на финансите е увеличена общата субсидия за държавни дейности в размер на 2 160 лева. Допълнителните разходи са предназначени за изплащане на стипендии по Програмата на мерките за закрила на деца с изявени дарби от държавни, общински и частни училища през 2019 година.

С писмо № ФО-28/18.07.2019 година на Министерство на финансите е увеличена общата субсидия за държавни дейности в размер на 74 701 лева. Допълнителните разходи са предназначени за финансово осигуряване на дейности по НП „Оптимизиране на вътрешната структура на персонала“ през 2019 година.

С писмо № ФО-29/23.07.2019 година на Министерство на финансите са увеличени трансферите за други целеви разходи в размер на 8 150 лева. Допълнителните разходи са предназначени за възстановяване на фактически изплатените средства за присъдена издръжка за второто тримесечие на 2019 година на Община Велико Търново въз основа представена справка.

С писмо № ФО-31/23.07.2019 година на Министерство на финансите са увеличени трансферите за други целеви разходи в размер на 382 лева. Допълнителните разходи са предназначени за възстановяване на фактически изплатените средства за пътни разходи на правоимащи болни през второто тримесечие на 2019 година на Община Велико Търново въз основа на представена справка.

С писмо № ДПРС–4/11.07.2019 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 92 041 лева, както следва: за субсидии за превоз на пътници по нерентабилни линии във вътрешноградския транспорт и транспорта в планински и други райони - 37 027 лв.; компенсации за транспорт за пътувания по вътрешноградския транспорт и междуселищния автомобилен транспорт – 0 лв.; за превоз на служители, ползващи право на безплатно пътуване при изпълнение на служебните си задължения – 55 014 лв.

С писмо № 08-00-947/15.07.2019 г. на Министерство на финансите е намалена общата субсидия за държавни дейности в размер на /-/ 21 506 лева. Корекцията е във връзка с промяна в капацитетите на Заведения за социални услуги, предоставяни в общността. Промяната е отразена по бюджета на Община Велико Търново във функция V “Социално осигуряване, подпомагане и грижи“ в съответните делегирани от държавата дейности и разходни параграфи.

С писмо № ФО-33/02.08.2019 година на Министерство на финансите е увеличена общата субсидия за държавни дейности в размер на 78 265 лева. . Допълнителните разходи са предназначени за изплащане на стипендии за образователни резултати на общинските училища и за финансово осигуряване на дейности по Национална програма „Заедно за всяко дете“.

С писмо № ФО-36/03.09.2019 година на Министерство на финансите е увеличена общата субсидия за държавни дейности в размер на 324 317 лева. Допълнителните разходи са предназначени за финансово осигуряване на дейности по НП „Оптимизиране на вътрешната структура на персонала“ през 2019 година.

С писмо № ФО-38/24.09.2019 година на Министерство на финансите е увеличена общата субсидия за държавни дейности в размер на 24 900 лева. Допълнителните разходи са предназначени за финансово осигуряване на дейности национални програми за развитие на образованието през 2019 година.

В § 61-01 “Получени трансфери“ е отразен трансфера получен от Областен управител за възнаграждения СИК и организационно-техническа подготовка за избори за Европейски парламент 2019 в размер на 168 415 лв.

В § 61-01 “Получени трансфери“ е отразен трансфера получен от общините Горна Оряховица, Елена, Стражица, Златарица, Лясковец и Полски Тръмбеш в размер на 33 237 лв. Средствата представляват отчисления по чл. 60 и чл.64 от Закона за управление на отпадъците.

В § 61-01 “Получени трансфери” е отразен трансфера получен от Министерство на труда и социалната политика в размер на 40 386 лв. Средствата са целеви за предоставяне на социална услуга „Обществена трапезария“.

В § 61-01 “Получени трансфери” е отразен трансфера получен от Министерство на труда и социалната политика в размер на 199 952 лв. Средствата са целеви за предоставяне на социална услуга „Личен асистент“.

В § 61-01 “Получени трансфери” е отразен трансфера, възстановен на Министерство на образованието в размер на /-/ 6 656 лв. по проект на Център за образователна интеграция на децата и учениците от етническите малцинства, трансфера, получен от МОН по проекти на училища /+/ 63 000 лева и трансфера, получен от МОН във връзка със спрени семейни помощи за деца, не посещаващи ДГ и училища /+/ 3 723 лева ;

В § 61-01 “Получени трансфери” е отразен трансфера от ДФ „Земеделие” в размер на 68 лева. Средствата са предоставени чрез Разплащателна агенция и представляват разходи за ДДС.

В § 61-01 “Получени трансфери” е отразен трансфера от Министерството на културата в размер на 100 558 лв. Средствата са предназначени за реализация на проекти в Регионална библиотека „П. Р. Славейков“ и РИМ – Велико Търново.

В § 61-01 “Получени трансфери” е отразен трансфера от Централна избирателна комисия в размер на 529 лв. Средствата са предназначени за възнаграждения на членовете на ОИК.

В §61-02 „Предоставени трансфери” е отразен предоставен трансфер от Община В. Търново на държавни училища за компенсации за транспорт на ученици в размер на /-/ 31 206 лева. Средствата са получени от Министерство на финансите като целеви трансфер;

В §61-02 „Предоставени трансфери” е отразен предоставен трансфер на държавни училища на територията на Община Велико Търново за организиране и провеждане на Ученически игри в размер на /-/ 1 021 лв.;

В §61-02 „Предоставени трансфери” са отразени предоставени трансфери на държавни училища на територията на Община Велико Търново за организиране и провеждане на избори за Европейски парламент 2019 в размер на /-/ 804 лв.;

В § 61-02 „Предоставени трансфери” е отразен предоставен трансфер на МТСП, проект „Красива България“, съгласно Споразумение №РД 09-37/05.03.2019 г. за обект „Реконструкция на съществуваща сграда на ДСП гр. Дебелец“ в размер на /-/ 280 000 лева.

В § 61-02 „Предоставени трансфери” е отразен предоставен трансфер на Министерство на здравеопазването за Държавна психиатрична болница, с. Церова Кория за осъществяване на дейността на Център за настаняване от семеен тип за лица с психични разстройства, с. Церова кория в размер на /-/ 123 104 лева.

В § 61-02 „Предоставени трансфери”е отразен предоставен трансфер на Министерство на културата за осъществяване на дейността на Музикално-драматичен театър „Константин Кисимов“, гр. Велико Търново в размер на /-/ 64 800 лева.

В § 61-02 „Предоставени трансфери”е отразен предоставен трансфер на Община Стражица в размер на /-/ 63 491 лева, във връзка с чл.64 от ЗУО.

В § 61-05 “Получени трансфери от МТСП” е отразен трансфера предоставен във връзка с “Програмата за осигуряване на заетост” в размер 21 064 лева. Трансферът е отразен към приходите за делегираните от държавата дейности, а по разхода във функция 5 “Социално осигуряване, подпомагане и грижи”, дейност 532 “Програми за временна заетост”.

В § 62-00 “Трансфери между бюджети и Сметки за средствата от ЕС” са отразени трансфери между бюджетни и извънбюджетни сметки в размер на /нето/ /-/ 314 849 лева, които представляват получени и предоставени средства по проекти, реализирани от Община Велико Търново.

В §§ 64-01 Получени трансфери от/за държавни предприятия и други лица, включени в консолидираната фискална програма е отразен трансфер от ПУДООС за проекти реализирани в Община Велико Търново в размер на 26 676 лева.

В § 76-00 “Временни безлихвени заеми между бюджети и сметки за средствата от ЕС” /нето/ е отразен такъв в размер на /нето/ /+/ 726 734 лева. Средствата са временни безлихвени заеми - получени и предоставени /нетна стойност/, съгласно указанията на ДДС №7/04.04.2008 г., за авансово съфинансиране на проекти по Оперативни програми.

На основание чл. 56 от Закона за публичните финанси с получените трансфери е извършена служебна актуализация на бюджета.

С извършените промени и по Решения на ВТОбС (съгл. чл. 124, ал.2 от Закона за публичните финанси), размерът на Бюджета на Община Велико Търново е достигнал 97 116 038 лева, а на Инвестиционната програма – 35 501 257 лева.

Бюджетът е разпределен и изпълняван по функции и дейности съгласно приоритетите, определени с Решение №1334/31.01.2019 година на Великотърновски общински съвет.

Разпределението на бюджета и изпълнението на разходната му част е както следва:

І. Делегирани от държавата дейности

|  |  |  |  |
| --- | --- | --- | --- |
| **МЕРОПРИЯТИЯ** | **Год.план** | **Отчет към 30.09.2019** | **Относителен дял %** |
|
|
| 1.Общи държавни служби | 2 587 140 | 1 796 683 | 5,36 |
| 2.Отбрана и сигурност | 1 084 365 | 148 331 | 0,44 |
| 3.Образование | 30 375 488 | 19584866 | 58,43 |
| 4.Здравеопазване | 4 198 117 | 2 117 738 | 6,32 |
| 5.Социално осигуряване | 6 664 950 | 4 814 788 | 14,37 |
| 7.Поч.дело, култ.и рел.дело | 4 049 853 | 2 688 208 | 8,02 |
| 8.Икономически дейности | 126 499 | 114 157 | 0,34 |
| Основен ремонт на ДМА | 4 916 933 | 2 068 365 | 6,18 |
| Придобиване ДМА | 524 592 | 175 557 | 0,52 |
| Придобиване НДА | 11 970 | 6 970 | 0,02 |
| **Всичко**: | **54 539 907** | **33 515 663** | **100,00** |

ІІ. Местни дейности и Делегирани от държавата дейности, дофинансирани с приходи от общински характер, дарения и други

|  |  |  |  |
| --- | --- | --- | --- |
| **МЕРОПРИЯТИЯ** | **Год.план** | **Отчет към 30.09.2019** | **Относителен дял %** |
|
|
| 1.Общи държавни служби | 4 810 770 | 3 957 701 | 14,90 |
| 2.Отбрана и сигурност | 138 264 | 43 483 | 0,16 |
| 3.Образование | 2 977 315 | 1 916 874 | 7,22 |
| 4.Здравеопазване | 639 100 | 396 022 | 1,49 |
| 5.Социално осигуряване | 2 002 093 | 1 311 691 | 4,93 |
| 6.Жил.строителство и БКС | 10 676 672 | 8 578 812 | 32,29 |
| 7.Поч.дело, култ.и рел.дело | 3 761 269 | 2 789 337 | 10,50 |
| 8.Икономически дейности | 2 539 020 | 1 879 080 | 7,07 |
| 9.Разходи, некласифицирани в други функции | 148 200 | 66 392 | 0,25 |
| Основен ремонт на ДМА | 6 325 421 | 2 518 435 | 9,48 |
| Придобиване ДМА | 7 773 140 | 2 759 610 | 10,39 |
| Придобиване НДА | 684 867 | 350 384 | 1,32 |
| Придобиване на земя | 100 000 | 0 | 0,00 |
| **Всичко**: | **42 576 131** | **26 567 821** | **100,00** |

Най-голям относителен дял в разходната част по отчета на Община Велико Търново за делегираните от държавата дейности имат разходите за трудови възнаграждения и осигурителни вноски – 74,28 %, за издръжка са 13,54 % и т.н.

Най-голям относителен дял в разходната част по отчета на Община Велико Търново за местните и дофинансираните дейности имат разходите за издръжка – 50 %,за трудови възнаграждения и осигурителни вноски – 25,92 %, за капиталови разходи – 21,19 % и т.н.

Към 30.09.2019 г. просрочените задължения на Община Велико Търново са в размер на 1 110 009 лв., а просрочените вземания - в размер на 328 639 лева.

Началните салда по сметките за средства от ЕС са в размер на 3 383 513 лв. Приходите към 30.09.2019 г. са в размер на 4 512 252 лева, а разходите са в размер на 7 655 971 лева. Остатъкът на Сметките за средства от ЕС към 30.09.2019 г. е в размер на 239 794 лева.

**За кмет:**

**Сн. Данева – Иванова**

*Зам.кмет " Финанси"*

*/Съгл. Заповед №РД 22-1559/24.09.2019 г./*

*Съгласувал,*

**М.Маринов**

*Директор дирекция "Бюджет и финанси"*

**Д. Данчева**

*Главен счетоводител*

*Изготвил,*

*Р. Колева, Експерт Дирекция БФ*

*Д. Гавраилова, Експерт Дирекция БФ*